Военен конфликт в Република Македония (2001)
Военният сблъсък в Република Македония от януари – ноември 2001 г. е въоръжен конфликт, започнал, когато етническите албанци от Армията за национално освобождение нападат силите за сигурност на Република Македония в началото на януари 2001 г. Конфликтът продължава почти година, макар че общият брой на жертвите остава ограничен до няколко десетки от всяка страна, според източници и от двете страни на конфликта.